http://www.laveupv.com/noticia/16889/els-critics-del-bloc-exigeixen-democracia-pero-anem-a-mort-amb-baldovi?utm_source=dlvr.it&utm_medium=facebookEls crítics del Bloc exigeixen democràcia, però ‘anem a mort amb Baldoví’Reclamen un Congrés Constituent perquè Compromís siga un partitEl grup crític del Bloc, encapçalat pels membres de l'executiva que han presentat la seua dimissió, han anunciat hui la seua proposta per a la celebració d'un Congrés Extraordinari del Bloc, després de les eleccions del 20-D, que done pas a un Congrés Constituent de Compromís com a partit polític.-------------------------------------------------------------------------------------------------------------------------------------------------------------Morera defensa el ‘dolorós’ però ‘útil’ pacte amb Podemoshttp://www.laveupv.com/noticia/16831/morera-defensa-el-doloros-pero-util-pacte-amb-podemosEl secretari general del Bloc entén “que hi haja persones que s'hagen pogut sentir molestes”, però assegura estar “molt content” davant un “gran acord que serà útil per a expressar vivament la posició del valencianisme en el Congrés"El secretari general del Bloc, Enric Morera, ha manifestat aquest dimarts que el procés per a configurar la candidatura conjunta de Compromís i Podemos de cara a les eleccions estatals ha sigut “de molt de debat intern”, "dolorós i difícil", per la qual cosa entén "que hi haja persones que s'hagen pogut sentir molestes", però ha assegurat estar "molt content" davant un "gran acord" que serà "útil per a expressar vivament la posició del valencianisme en el Congrés" mitjançant un grup parlamentari propi.-------------------------------------------------------------------------------------------------------------------------------------------'Compromís-Podemos. És el moment' formalitza el seu protocol electoralhttp://www.laveupv.com/noticia/16796/%20compromis-podemos-es-el-moment-formalitza-el-seu-protocol-electoralCompromís encapçala les candidatures per València i Castelló, amb el numero dos per a Podemos, que encapçala la d'AlacantLa sigla de la coalició electoral constituïda a l'acord és 'Podemos-Compromís' amb un anagrama on apareixen els logotips de les dues formacions amb el nom de Podemos en majúscules i el de Compromís en minúscula. Compromís encapçala les candidatures per València i Castelló, amb el numero dos per a Podemos, que encapçala la d'Alacant i reserva el dos a la coalició valenciana. La coalició es registrarà aquest divendres a la Junta Electoral.L'acord signat preveu que en el cas que la Mesa del Congrés denegara els membres de la candidatura el dret a constituir-se com a grup propi valencià, s'exhaurirà la via legal fins arribar si s'escau al Constitucional. Mentrestant, els membres de la coalició proposats per Podemos podran optar per constituir un subgrup valencià dins de Podemos.L'òrgan de coordinació política de 'Compromís-Podemos. És el moment' serà de sis persones, tres de les quals seran de Podemos, una del Bloc, una d'Iniciativa i una dels Verds-Equo. La participació dins de la coalició és d'un 50% per a Podemos, un 30% per al Bloc Nacionalista Valencià, un 17,5% d'Iniciativa del Poble Valencià i el 2,5% dels Verds-Equo.* Més informació en aquesta altra notícia:http://www.laveupv.com/noticia/16800/les-claus-de-lacord-de-compromis-i-podemos------------------------------------------------------------------------------------------------------------------------------------------------I el nom de la candidatura serà... 'Compromís-Podemos-És el moment'http://www.ara.cat/paisvalencia/Compromis-acorden-candidatura-generals-Compromis-Podemos-Es_0_1462054059.htmlCompromís i Podem acorden que el nom de la candidatura per a les generals sigui 'Compromís-Podemos-És el moment'Compromís i Podem han apurat les últimes hores per tancar l'acord electorals que els permetrà presentar-se junts a les eleccions generals del 20 de desembre. Després que Esquerra Unida hagi rebutjat aquesta tarda anar amb aquesta plataforma que formaran tots dos partits, Compromís i Podem han estat debatent aspectes formals de la coalició electoral com el seu nom o el logo. En aquest sentit, al formació d' Enric Morera i Mònica Oltra i el partit d' Antonio Montiel han decidit que el nom de la candidatura sigui:'Compromís-Podemos-És el moment'.Per la seua banda, el Bloc està celebrant aquesta matinada de divendres un Consell Nacional telemàtic per ratificar els acords amb els quals ha arribat en el si de Compromís i amb Podem de cara als comicis espanyols del dia 20 de desembre. I és que avui divendres és l'últim dia per registrar les candidatures en la Junta Electoral. Abans, Compromís i Podem formalitzaran l'acord en un notari.------------------------------------------------------------------------------------------------------------------------------------------------http://www.laveupv.com/noticia/16772/%20compromis-anira-amb-podemos-en-una-plataforma-valenciana-en-espera-deupv?utm_source=dlvr.it&utm_medium=facebookCompromís anirà amb Podemos en una plataforma valenciana, en espera d'EUPVLa plataforma electoral també està oberta a representants de la societat civil perquè puga representar una força política potent per arribar a ser la primera força política al PVL'executiva de Compromís ha arribat a un acord per a una plataforma electoral valenciana amb Podemos, en espera de saber com evolucionen les noves negociacions per a la participació d'Esquerra Unida del País Valencià (EUPV) que s'han de produir aquest dijous. Després de més de quatre hores de reunió, els partits que integren Compromís han tancat un acord per àmplia majoria que vincula totes les parts de la coalició, independentment de com evolucionen les negociacions amb la resta de partits que han d'integrar la plataforma, segons ha explicat la coportaveu Mónica Oltra a la sortida de la reunió.Oltra no ha volgut... [continua]--------------------------------------------------------------------------------------------------------------------------------------------El Bloc vota a favor d’una plataforma amb Podemos amb més del 50% d’abstencióhttp://www.laveupv.com/noticia/16753/el-bloc-vota-a-favor-duna-plataforma-valencianista-amb-mes-del-50-dabstencio-------------------------------------------------------------------------------------------------------------------------------------------------http://www.laveupv.com/noticia/16712/%20el-bloc-fara-un-referendum-per-decidir-si-va-sol-o-en-la-plataforma-de-confluenciaEl Bloc farà un referèndum per decidir si va sol o en la plataforma de confluènciaJoan Baldoví liderarà una plataforma ampla  i de país, per concórrer a les eleccions estatals--------------------------------------------------------------------------------------------------------------------------------------------http://www.laveupv.com/noticia/16710/segons-iniciativa-ara-per-ara-no-corre-perill-la-marca-compromis Segons Iniciativa ara per ara ‘no corre perill la marca Compromís’‘Iniciativa continuarà treballant per aconseguir una candidatura unitària i àmplia liderada per Compromís’-----------------------------------------------------------------------------------------------------------------------------------------------http://www.vilaweb.cat/noticies/iniciativa-i-el-bloc-preparats-per-escenificar-el-trencament-de-la-coalicio/Iniciativa es pot presentar a les eleccions del 20-D amb Podem, i el Bloc en una coalició valencianistaCompromís és molt a prop de dividir-se. Demà al matí podria acabar de trencar-se en la reunió que faran els consells del Bloc i d’Iniciativa del Poble Valencià, els dos partits majoritaris. A hores d’ara, segons la informació a què ha tingut accés VilaWeb, Iniciativa gairebé té decidit d’anar amb Podem a les eleccions espanyoles del 20 de desembre.Amb aquest tomb d’última hora, si Iniciativa signa un acord amb Podem, es poden produir dues situacions. Per una banda, que aquesta unió es presenti en solitari i que el Bloc, lideri una coalició valencianista amb altres partits. Per altra banda, no es descarta una àmplia coalició entre Iniciativa-Podem, Bloc i altres grups comEUPV. Amb tot, en qualsevol de les dues opcions, la marca Compromís no podriaconcórrer a les eleccions, car a les bases del partit s’estipula que en cas de trencament cap de les forces integrants no en pot fer ús.----------------------------------------------------------------------------------------------------------------------------------------------Compromís per compromís (i res més).* Informació interessant sobre què es va dir en l'executiva de Compromís entre proPodemos i proCompromís. Açò fa pinta de trencament o d'escissió. Lògic si pensem que aquest Compromís només és per compromís (no per convicció, ni res que se li assemble). Cadascú a la seua lluita: uns per Espanya, altres pel País Valencià!http://www.eltemps.cat/ca/notices/2015/10/-nosaltres-ja-hem-perdut-massa-vegades-ara-els-toca-perdre-a-ells-12039.php"Nosaltres ja hem perdut massa vegades, ara els toca perdre a ells"Diversos membres del Bloc presents a l'executiva de Compromís parlen a EL TEMPS de les negociacions amb Iniciativa per tal d'anar amb Podem -o no- a les eleccions estatals. Desitgen que la proposta es vote al consell general del dia 31, malgrat que al seu referèndum intern -que Iniciativa ha menystingut, comparant-lo amb "Mari Carmen y sus muñecos"- ja van deixar clar que calia acudir-hi com a Compromís.  "Compromís viu dues crisis: una d'identitària, perquè ens considerem un partit com qualsevol altre i la gent també es pensa que ho som, però en canvi, cada vegada que hem de presentar-nos a les eleccions, queda clar que no és així. Ahir, Mónica Oltra ens va assegurar que els pròxims quatre anys, els passarà a Compromís, però no es compromet més enllà del 2019. És com qui ha llogat un pis pels pròxims quatre anys, i si després en troba un altre de millor, se'n va", explica un membre del Bloc present a l'executiva de la coalició, que percep com a molt més greu l'altra crisi, la "ideològica", per la qual "hi ha un sector que volem construir l'espai valencià de progrès, i un altre que s'estima més d'esdevenir l'esquerra perifèrica espanyola". "Hem passat la infantesa i l'adolescència, però no sabem què volem ser de grans", afegeix aquesta font, cansada de "les negociacions eternes" i "les cessions reiterades" a Iniciativa del Poble Valencià, la formació liderada per Oltra. "Nosaltres ja hem perdut massa vegades, ara els toca perdre a ells", sentencia.Una observació, aquesta, ben estesa al si del Bloc. "És evident que Iniciativa s'identifica més amb Podem que no amb nosaltres, ens continuen considerant uns petitburgesos, però l'actual Bloc està escorat a l'esquerra com no ho havia estat mai, i haurien de valorar-ho", explica un diputat nacionalista que elogia la democràcia interna dels nacionalistes. "De democràtics, ho som bastant més que no ells, que des del primer moment van negar-se a votar l'acord amb Podem entre tota la militància de Compromís o al consell general, on som representades les quatre potes de la coalició. Ens han dit que és l'executiva, de només 21 membres, qui ho ha de decidir".Ahir, a la reunió de l'executiva, Alberto Ibáñez, un dels membres d'Iniciativa, va banalitzar el referèndum convocat pel Bloc entre la seua militància, tot dient que era "més propi de Mari Carmen y sus muñecos [sic] que no d'una formació política seriosa". Segons Iniciativa, "el Bloc no pot preguntar pel conjunt de Compromís, que inclou quatre sobiranies diferents". "El fet cert és que hem posat sobre la taula totes les peticions que havien fet, i no n'hi ha hagut prou. Van arribar a la reunió amb la idea de tombar qualsevol proposta d'acord amb Podem", apunta un dirigent de la formació."Són ells, que volen dinamitar Compromís", contesta una persona del Bloc que també va ser present a la cimera de dimarts. "El 74% dels nostres afiliats ha dit no a un pacte amb Podem, però tanmateix, ells van arribar-hi amb una proposta en què no liderem res ni tenim la certesa de disposar de grup parlamentari propi. I a més, Podem la filtra i algun mitjà parla d'una negociació tancada, exitosa. No podien haver-ho fet pitjor".Enric Morera va recordar que era nacionalista i no pensava subordinar-se a una marca espanyola. Joan Ribó li va respondre que, per contra, ell no ho era gens, de nacionalista, i que el resultat del referèndum dels adherits -Gent de Compromís (GdC), entre els quals s'hi troba- no podia representar la veu d'aquest col·lectiu. "Va qüestionar la legitimitat de la votació, com si s'haguera mutilat el cens, una cosa molt estranya", explica una assistent a la reunió. El 60% de GdC va demanar d'acudir a les eleccions del 20 de desembre com a Compromís, sense Podem.La sorpresa va ser la posició unànime del Bloc. Fins ara, Oltra rebia el suport d'un sector jove que ahir va ser una pinya amb la decisió aprovada en referèndum. Fran Ferri, síndic a les Corts, en cap moment no va saludar la proposta de Podem, i aquell mateix dia, conjuntament amb Vicent Marzà, havia signat un article en què tampoc no parlava d'arribar a acords amb la formació violeta, sinó d'enfortir Compromís. Els que al seu dia van dir "amb B de Baldo" per demanar el vot a l'opció B del referèndum -la que suggeria d'arribar a una entesa- tampoc no es volen desmarcar del posicionament general del partit."Vam cedir amb les quotes, el control de les finances i el nombre d'alts càrrecs de la Generalitat; ara és el moment que cedisquen ells, han de deixar de banda una proposta que no ens agrada a dos de les quatre parts de Compromís. No és tan greu", continua una persona del Bloc present a la reunió. "La pretensió és aigualir el Bloc dins d'una marca més ampla, que incloga Podem i diluesca el discurs nacionalista", explica.Iniciativa no amaga que la intenció és unir forces amb Podem -que disposa d'una estructura molt feble al País Valencià- i fidelitzar els 13 diputats violeta a les Corts per tal de governar amb més calma la resta de la legislatura. "Al Bloc s'obliden que el nou Consell va quedar vuit escons per sota de la majoria absoluta, i Podem, en aquest sentit, és un aliat necessari", conclou una persona propera a Oltra, convençuda que a les següents eleccions, la unió de Compromís i Podem superarà el PSPV-PSOE. "Acceptar una coalició amb Podem seria un desprestigi per a la nostra gent. La militància va demanar d'expressar-se, aquell referèndum tenia un caràcter vinculant i, de fet, vam donar un exemple de democràcia interna", recorda una altra persona del Bloc, que no en té dubte: "Si volen continuar amb la proposta presentada davant l'executiva, que ho facen, però al consell general del dia 31, de segur que no eixirà endavant".En efecte, al consell general, el màxim òrgan de representació de la coalició, hi ha representades prop de 500 persones, amb una majoria clara dels membres del Bloc, tenint en compte que els alcaldes -ara n'hi ha una norantena- majoritàriament són nacionalistes i contraris a l'acord amb Podem. La imatge d'una derrota d'Oltra -que ahir va adoptar un perfil institucional- seria contraproduent."Passe què passe, però, si aconseguim que es vote, ja serà un èxit. És allò que defensem de fa temps", rebla una contrària al pacte, delerosa de fer un Compromís fort, unitari, però conscient que "no em puc casar amb qui no m'estima". "Amb tot, a Compromís, les diferències internes són assumibles, però les que des del Bloc mantenim amb Podem, són insalvables", destaca. "A la reunió d'ahir, algú va dir que si els socialistes en superaven en vots, sentiria una vergonya immensa, però jo, com a nacionalista, de vergonya no n'he sentit mai, ni tan sols quan érem extraparlamentaris. No és una qüestió de nacionalisme, sinó de creixement: no volem caminar amb un tacatà, sino tot solets, ningú no construirà el País Valencià des de Madrid, no necessitem Pablo Iglesias per poder créixer".En aquesta batalla, hi ha la percepció, com diu aquesta diputada, que "molta gent ha perdut la por". "Fins ara Mónica ho liderava tot, però ara nota que s'està cremant, i això passa perquè molta gent ha accedit a càrrecs institucionals -diputacions, alcaldies...- i se senten tan forts com ella. El panorama ha canviat molt, i ella sap que pot quedar desautoritzada, amb tot el que això comportaria. L'actuació del síndic de Podem, Antonio Montiel, no li ajuda gaire. Avui ha admès les complicacions per tal de tenir un grup parlamentari propi -malgrat que Oltra, a l'executiva de Compromís, va provar de persuadir tothom que seria possible- si a la Mesa de Congrés no hi ha un canvi de color polític. Montiel ha plantejat l'opció d'un "subgrup" dins de Podem que és tot just allò que el Bloc no volen ni sentir a parlar. Enric Morera, mentrestant, proposa de fer una agrupació d'electors que incloga també EUPV i ERPV, amb una marca conjunta que aplegue tot l'arc a l'esquerra del PSOE. De temps, però, no n'hi ha, i de ganes per part de Podem, tampoc. Iniciativa l'ha esgotat pensant que una negociació llarga beneficiava els seus interessos, però en aquesta ocasió, el Bloc s'ha plantat. La setmana vinent se sabrà com acudeix Compromís el 20D, i siga com siga, una part de la coalició no se'n sentirà gaire motivada. Aquest és el drama de les dues ànimes que hi conviuen.
 I aquí tenim el projecte propi "sobiranista" valencià: Sucursalisme.
No hi ha "projecte propi sobiranista" valencià, més allà d'uns pocs grupúscles de trajectòria erràtica, per cert.Quan penseu en el País Valencià, per favor, canvieu el xip, que ací encara estem a principis del segle XX.
Ja tornem a dir què hem de pensar o quin xip em de tenir posat? No has pensat en canviar tu i no anar dient que ho fem els altres?
Jo demane, aconselle, recomane, suggerisc, no impose...  Si fins i  tot he escrit "per favor". Xè sempre estem igual!
Ja ho sé, ho comento perquè em fa gràcia aquest insistència en demanar que la resta canviem les nostres posicions i adoptem les teves. No dic que imposis res ni tant sols em sembla malament que ho intentis. De fet aprofito per  demanar-te, aconsellar-te, sugerir-te...que et converteixis en defensor dels PPCC? Sense imposicions!
Per a la teua informació, et diré que en la meua joventut vaig ser un ferm i apassionat defensor dels PPCC.Un virus juvenil que, afortunadament, el temps i llargues i pregones reflexions sobre la societat on visc, van guarir.
No em sorprent gens. En general, els joves acostumen a tenir una visió més clara del que és just i ganes de lluitar. Amb els anys arriba el pessimisme, l'acomodació i s'acaba defensant postures més porugues.El que dius confirma que la suposada nació valenciana és el compromís entre els que creien en els PPCC, però es van acollonir pels blaveros i van intentar anar per la via del mig.Però reconeix que resulta difícil d'empassar que tu i jo, siguéssim memebres d'una única nació fa 20 anys i ara siguem dues nacions diferents, per art de màgia. Més que un virus juvenil, jo et veig ara com aquells de la pel.licula de la invesió dels "ultracuerpos" que després de lluitar, al final es queden adormits i es converteixen en monstres.
MLC escriguÃ©:Però reconeix que resulta difícil d'empassar que tu i jo, siguéssim memebres d'una única nació fa 20 anys i ara siguem dues nacions diferents, per art de màgia. No. Això simplement confirma la subjectivitat del concepte de nació.
El concepte de nació era igual de subjectiu ara fa 20 anys com ara. Però el País Valencià és dels pocs llocs del món en que ha aparegut una nació com un bolet.
  Mira, tot té un principi en este món.
Però és que el Pais Valencià és nacionalment el mateix que era fa 100 anys, excepte que està més espanyolitzat.Als darrers 20 anys no ha sigut el principi de cap nació, si de cas, només d'alguns interessos politics i prou.